Afdeling 1 i Møllevangen, Aarhus, viser vejen ind i det danske samfund for syriske Magnus Mousa. Han er flygtet fra krigen og håber at få dansk statsborgerskab.

Annonce

- Jeg elsker Danmark. Det er et meget høfligt land. Og jeg håber, at jeg selv snart blive dansker, fortæller syriske Magnus Mousa, der kom til Danmark for halvandet år siden. Dengang var hans fornavn Mosallam. I dag hedder han Magnus: - Jeg har skiftet navn, så der står også Magnus i mit pas. Det gør bare tingene nemmere - både for mig og folk omkring mig, forklarer den 31-årige flygtning. Han kan ikke vende tilbage til Syrien uden at komme i fængsel. Hans mål er at få dansk statsborgerskab sammen med sin kone og nyfødte dreng, der også er i Danmark.

Magnus Mousa er i praktik hos Boligkontoret Århus og er taknemmelig for den modtagelse, han har fået i Danmark. Pressefoto

Annonce

Et godt system

Magnus Mousa er ansat hos Boligkontoret Århus i forbindelse med en toårig Integrationsgrunduddannelse (IGU) - en særlig ordning med praktik og skole- og danskundervisning, som skal give job og opkvalificering til flygtninge. I afdeling 1 i Møllevangen går han til hånde på ejedomsfunktionærkontoret. - Efter en praktikperiode fik jeg tilbudt dette IGU-forløb. Det er et godt system her i Danmark. Jeg lærer dansk og en masse fagligt. Og jeg får lov at lave alt her i afdelingen: Passe varmerum, klippe hæk, slå græs, skifte låse, vandhaner, alarmer, komfur osv. Og så kan jeg godt lide at hjælpe beboerne. F.eks. har jeg lige hjulpet en ældre dame med at bære hendes vasketøj op til lejligheden, fortæller han.

Annonce

Den svære humor